Ir-Regolament tal-Kunsill (KEE) Nru 368/76
tas-16 ta’ Frar 1976
li jemenda r-Regolament (KEE) Nru 2771/75 rigward il-perjodu ta’ referenza għall-kalkolazzjoni ta’ l-imposta u l-prezz fil-waqt tal-ġbir tal-bajd
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 43 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi r-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq tal-bajd [2] jinkludi sistema ta’ levies fuq l-importazzjoni u l-prezzijiet fil-waqt tal-ġbir, wieħed mill-komponenti ta’ referenza huwa dak tal-prezzijiet ta’ ċerti tipi ta’ ġwież fis-suq dinji;
Billi ċ-ċaqlieq fil-prezzijiet tas-swieq dinjija għaċ-ċereali saru aktar qawwija fl-aħħar snin; billi jidher li l-użu tal-prezz tas-swieq dinjija għaċ-ċereali applikabbli matul is-sitt xhur ta’ qabel il-perjodu tat-tliet xhur li matulu l-imposta u l-prezz fil-waqt tal-ġbir għandhom ikunu kkalkulati, jistgħu joħolqu ċifri li ma jirriflettux aktar it-tipi ta’ prezzijiet f’pajjiżi li mhumiex membri; billi għalhekk huwa xieraq li jiġi aġġornat il-bażi tal-kalkolazzjoni bl-adozzjoni ta’ perjodu ta’ referenza ta’ ħames xhur li jippreċedu x-xahar li matulu jiġu ffissati l-imposti u l-prezz fil-waqt tal-ġbir,
ADOTTA DAN IR-REGOLAMENT:
Artikolu 1
It-tielet subparagrafu ta’ l-Artikolu 4(1)(a) tar-Regolament (KEE) Nru 2771/75 għandu jinbidel b’dan li ġej:
"Il-prezzijiet għall-ġwież fis-swieq dinjija għandhom ikunu ddeterminati kull tliet xhur fuq il-bażi tal-prezzijiet għal dawn il-ġwież irreġistrati għal ħames xhur li jispiċċaw xahar qabel il-perjodu ta’ tliet xhur li dwarhom l-imsemmi komponent kien ġie kkalkolat."
Artikolu 2
It-tieni subparagrafu ta’ l-Artikolu 7(2) tar-Regolament (KEE) Nru 2771/75 għandu jinbidel b’dan li ġej:
"Il-prezz għall-kwantità ta’ ġwież għandu jkun iddeterminat kull tliet xhur fuq il-bażi tal-prezzijiet fis-swieq dinjija għal dan it-tip ta’ ġwież kif irreġistrati għal ħames xhur li jispiċċaw xahar qabel il-perjodu ta’ tliet xhur li fuqhom ikun ġie ffissat il-prezz fil-waqt tal-ġbir."
Artikolu 3
Dan ir-Regolament għandu jidħol fis-seħħ fl-1 ta’ Mejju 1976.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Frar 1976.